**แดน แอชเวิร์ธ** (อังกฤษ: Dan Ashworth; เกิด 6 มีนาคม 1971) เป็นนักฟุตบอลและผู้อำนวยการกีฬาชาวอังกฤษ ปัจจุบันเขาทำงานเป็นผู้อำนวยการกีฬาให้กับสโมสรในพรีเมียร์ลีก นิวคาสเซิลยูไนเต็ด ก่อนหน้านี้เขาทำงานเป็นผู้อำนวยการด้านเทคนิคของ ไบรตันแอนด์โฮฟอัลเบียน และเคยเป็นผู้อำนวยการด้านการพัฒนาระดับสูงของ สมาคมฟุตบอล

อาชีพ
-----

แอชเวิร์ธศึกษาที่ วิทยาลัยเวสต์แองเกลีย ตั้งแต่ปี ค.ศ. 1987 ถึง 1989 จากนั้นจึงเข้าร่วมทีมเยาวชนของ นอริชซิตี ต่อมาแอชเวิร์ธเข้าร่วมสโมสรนอกลีก เซนต์ลีโอนาร์ด จากนั้น แอชเวิร์ธ ไปใช้ชีวิตอยู่ใน สหรัฐอเมริกา เป็นโค้ชให้กับ West Florida Fury ก่อนที่จะกลับมาอังกฤษเพื่อเล่นให้กับ Wisbech Town สโมสรนอกลีก แอชเวิร์ธ ออกจาก Wisbech ในฤดูใบไม้ร่วงปี ค.ศ. 2000 หลังจากสโมสรประสบปัญหาทางการเงิน

แอชเวิร์ธ ยังคงมีส่วนร่วมกับฟุตบอลต่อไปหลังจากเกษียณอายุในฐานะผู้เล่น โดยได้รับแต่งตั้งให้เป็นผู้อำนวยการศูนย์ฝึกเยาวชนที่ ปีเตอร์โบโรยูไนเต็ด ในปี ค.ศ. 2000 ในปี ค.ศ. 2001 เขาดำรงตำแหน่งผู้อำนวยการศูนย์ความเป็นเลิศที่ เคมบริดจ์ยูไนเต็ด จนถึงเดือนมีนาคม ค.ศ. 2004 เมื่อเขาย้ายไป เวสต์บรอมมิชอัลเบียน เป็นผู้ช่วยผู้จัดการทีมเยาวชน ไอดี บูธรอยด์ หลังจากการจากไปของ บูธรอยด์ ในเดือนกรกฎาคมของปีนั้น เขาได้เข้ารับตำแหน่งผู้จัดการทีมเยาวชน จนกระทั่งเขาได้เลื่อนตำแหน่งเป็นผู้อำนวยการด้านกีฬาและเทคนิคของสโมสรในเดือนธันวาคม ค.ศ. 2007

เมื่อวันที่ 17 กันยายน ค.ศ. 2012 แอชเวิร์ธ ได้รับการแต่งตั้งให้เป็นผู้อำนวยการด้านการพัฒนาระดับสูงของ สมาคมฟุตบอล เขาเป็นหนึ่งในผู้สร้าง "England DNA" ซึ่งเป็นแผนพัฒนาผู้เล่นชั้นยอด

ในเดือนสิงหาคม ค.ศ. 2018 มีรายงานว่า แอชเวิร์ธ อยู่ในรายชื่อที่ แมนเชสเตอร์ยูไนเต็ด อยากให้เข้ามารับตำแหน่งผู้อำนวยการด้านเทคนิคคนแรกของสโมสร

ในเดือนกันยายน ค.ศ. 2018 หรือ 1 เดือนต่อมา มีการประกาศว่า แอชเวิร์ธ ได้ลาออกจาก เอฟเอ และจะเข้ารับตำแหน่งผู้อำนวยการด้านเทคนิคของสโมสรในพรีเมียร์ลีก ไบรตันแอนด์โฮฟอัลเบียน ในฤดูใบไม้ผลิ ค.ศ. 2019

ในเดือนกุมภาพันธ์ ค.ศ. 2022 ได้รับการยืนยันแล้วว่า แอชเวิร์ธ ได้ตกลงที่จะเข้าร่วมงานกับสโมสรในพรีเมียร์ลีก นิวคาสเซิลยูไนเต็ด โดยรับตำแหน่งผู้อำนวยการกีฬา

อ้างอิง
-------

1. ↑  Purnell, Gareth (17 September 2012). "West Brom's Dan Ashworth appointed director of elite development by FA". *The Independent*. สืบค้นเมื่อ 18 September 2012.
2. ↑  "Hall of Fame". College of West Anglia. คลังข้อมูลเก่าเก็บจากแหล่งเดิมเมื่อ 2 December 2013. สืบค้นเมื่อ 25 March 2013.
3. ↑  "Dan Ashworth". Flown From The Nest. สืบค้นเมื่อ 14 March 2022.
4. ↑  Austin, Simon (25 September 2012). "Roy Hodgson's England: Trevor Brooking on Dan Ashworth". BBC Sport. สืบค้นเมื่อ 15 August 2014.
5. ↑  "Mowbray praises chairman's decision". West Bromwich Albion F.C. 15 กรกฎาคม 2008. คลังข้อมูลเก่าเก็บจากแหล่งเดิมเมื่อ 29 กุมภาพันธ์ 2012. สืบค้นเมื่อ 13 เมษายน 2009.
6. ↑  "Dan Ashworth named FA director of elite development". BBC Sport. 17 September 2012. สืบค้นเมื่อ 15 August 2014.
7. ↑  "England DNA - The playing and coaching philosophy of the England teams". *community.thefa.com* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2018-08-03. สืบค้นเมื่อ 2018-08-16.
8. ↑  "England DNA plan: Dan Ashworth believes his manifesto will breed a new". *The Independent* (ภาษาอังกฤษแบบบริติช). สืบค้นเมื่อ 2018-08-16.
9. ↑  "Manchester United identify Dan Ashworth and Paul Mitchell for technical director role". *Sky Sports* (ภาษาอังกฤษ). สืบค้นเมื่อ 2018-08-16.
10. ↑  "Football Association technical director Dan Ashworth to join Brighton". *BBC Sport* (ภาษาอังกฤษ). สืบค้นเมื่อ 2018-09-26.
11. ↑  "Newcastle to appoint ex-Brighton technical director as director of football".